Diari Oficial de la Generalitat Valenciana


Sumari del DOGV 10777, del 23-12-2024 (2024/13912)

DECRET 194/2024, de 23 de desembre, del Consell, d'aprovació del Reglament orgànic i funcional de la Vicepresidència Segona i Conselleria per a la Recuperació Econòmica i Social de la Comunitat Valenciana.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/12/23/194/dof/vci/html**

### Dades del document

Número de DOGV
:   10627

Data del DOGV
:   23-12-2024

Secció del DOGV
:   I. DISPOSICIONS GENERALS

Número del document
:   2024/13131

CVE
:   BFON-B-3740-78792

Data del document
:   23-12-2024

Organisme emissor
:   Vicepresidència Segona i Conselleria per a la Recuperació Econòmica i Social de la Comunitat Valenciana

Tipus de document
:   Decret

Anàlisi jurídica

 Descriptors 

:   * Vicepresidència Segona i Conselleria per a la Recuperació Econòmica i Social de la Comunitat Valenciana
    * administració regional
    * reglament administratiu
    * organització administrativa

El Decret 32/2024, de 21 de novembre, de la Presidència de la Generalitat, pel qual es determinen el nombre i la denominació de les conselleries, i les seues atribucions, establix l'estructura bàsica de l'Administració del Consell.

Un dels departaments que es configuren en esta estructura és la Vicepresidència Segona i Conselleria per a la Recuperació Econòmica i Social de la Comunitat Valenciana a la qual s'assigna la coordinació de totes les accions que siguen competència del Consell vinculades a la recuperació econòmica i social de la Comunitat Valenciana a conseqüència de la dana d'octubre i novembre de 2024; així mateix, coordinarà les relacions amb l'Estat i amb qualsevol altra administració en tot allò que tinga vinculació amb l'activitat de recuperació econòmica i social després de la dana de 2024.

De conformitat amb el que es disposa en el Decret 35/2024, de 2 de desembre, de la Presidència de la Generalitat, pel qual es determinen les secretaries autonòmiques de l'Administració del Consell i el Decret 38/2024, de 16 de desembre, de la Presidència de la Generalitat, pel qual se suprimix una secretaria autonòmica en la Vicepresidència Segona i Conselleria per a la Recuperació Econòmica i Social de la Comunitat Valenciana, esta Vicepresidència Segona disposa com a òrgan superior de l'esta la Secretaria Autonòmica per a la Recuperació Econòmica i Social.

El Decret 173/2024, de 3 de desembre, del Consell, establix l'estructura orgànica bàsica de la Presidència i de les conselleries de la Generalitat, i ordena en el seu títol III l'estructura i competències dels òrgans superiors i directius de la Vicepresidència Segona i Conselleria per a la Recuperació Econòmica i Social de la Comunitat Valenciana.

A conseqüència d'esta nova estructura departamental, es fa necessari aprovar el Reglament orgànic i funcional de la Vicepresidència Segona i Conselleria per a la Recuperació Econòmica i Social de la Comunitat Valenciana, tal com assenyala l'article 43 del referit Decret 173/2024, per a desplegar amb posterioritat, mitjançant orde de la persona titular de la Conselleria, el nivell administratiu.

Per tot això, de conformitat amb el que s'establix amb els articles 28.f, 43 i 64 de la Llei 5/1983, de 30 de desembre, del Consell, a proposta del vicepresident segon i conseller per a la Recuperació Econòmica i Social de la Comunitat Valenciana i amb la deliberació prèvia del Consell, en la reunió de 23 de desembre de 2024,

DECRETE

**TÍTOL I**

**Disposicions generals**

*Article 1. Competències de la Vicepresidència Segona i Conselleria per a la Recuperació Econòmica i Social de la Comunitat Valenciana*

1. La Vicepresidència Segona i Conselleria per a la Recuperació Econòmica i Social de la Comunitat Valenciana, és el departament responsable del Consell de la Generalitat en la coordinació de totes les accions que siguen competència del Consell vinculades a la recuperació econòmica i social de la Comunitat Valenciana a conseqüència de la dana d'octubre i novembre de 2024; així mateix, coordinarà les relacions amb l'Estat i amb qualsevol altra administració en tot allò que tinga vinculació amb l'activitat de recuperació econòmica i social després de la dana de 2024.

2. Funcionalment s'estructura en tres nivells: òrgans superiors, nivell directiu i nivell administratiu.

*Article 2. Òrgans superiors, centres directius i nivell administratiu*

1. Davall l'autoritat de la persona titular del departament, la Vicepresidència Segona i Conselleria per a la Recuperació Econòmica i Social de la Comunitat Valenciana està integrada pels òrgans superiors i centres directius següents:

Òrgans superiors:

Secretaria Autonòmica per a la Recuperació Econòmica i Social

Nivell directiu:

Subsecretaria

Direcció General del Pla de Recuperació i Reconstrucció

Direcció General de Coordinació, Control i Seguiment

Direcció General de Planejament, Anàlisi i Anticipació davant Catàstrofes Naturals.

Direcció General de Relacions i Gestió amb l'Administració Central i Europea per a la Recuperació Econòmica i Social.

2. El nivell administratiu de la Vicepresidència Segona i Conselleria per a la Recuperació Econòmica i Social de la Comunitat Valenciana es desplegarà en la corresponent orde de desplegament amb l'informe previ favorable de les conselleries competents en matèria d'hisenda i funció pública, i estarà constituïda per totes les unitats que depenguen directament dels òrgans superiors i del nivell directiu de la conselleria.

**TITOL II**

**Estructura i competències dels òrgans superiors i del nivell directiu de la Conselleria**

CAPÍTOL I

*Persona titular de la Vicepresidència Segona i Conselleria*

*per a la Recuperació Econòmica i Social de la Comunitat Valenciana*

*Article 3. Atribucions de la persona titular de la Vicepresidència Segona i Conselleria per a la Recuperació Econòmica i Social de la Comunitat Valenciana*

1. La persona titular de la Vicepresidència Segona i Conselleria per a la Recuperació Econòmica i Social de la Comunitat Valenciana, en la seua condició de titular de la Vicepresidència Segona, s'encarregarà dels assumptes que el president de la Generalitat li encomane que formen part de les matèries de la competència d'este i assumirà les funcions de la presidència del Consell en cas de vacant o en absència del seu titular i de la personal titular de la Vicepresidència Primera.

2. La persona titular de la Vicepresidència Segona i Conselleria per a la Recuperació Econòmica i Social de la Comunitat Valenciana és l'òrgan jeràrquic superior del departament i exercix totes les atribucions conferides per la Llei del Consell en l'àmbit de les competències que establix l'article 4 del Decret 32/2024, de 21 de novembre, de la Presidència de la Generalitat, pel qual es determinen el nombre i denominació de les conselleries i les seues atribucions, i qualsevol altra que li atorgue l'ordenament jurídic en l'àmbit competencial mencionat.

*Article 4. Gabinet de la persona titular de la Vicepresidència Segona i Conselleria per a la Recuperació Econòmica i Social de la Comunitat Valenciana*

El Gabinet de la persona titular de la Conselleria és la seua unitat de suport, assessorament i assistència immediata, de qui depén directament. Este gabinet té a càrrec seu el manteniment de les relacions de qui exercisca la titularitat del departament amb els alts òrgans i institucions de la Generalitat, de l'Estat i de les altres administracions públiques, així com les relacions informatives i amb els mitjans de comunicació i el desenrotllament de totes les funcions que se li encomane. Al capdavant del Gabinet estarà la persona titular de la direcció del Gabinet, que dirigirà i coordinarà les actuacions d'este.

*Article 5. Substitucions de la persona titular de la Vicepresidència Segona i Conselleria per a la Recuperació Econòmica i Social de la Comunitat Valenciana i dels òrgans superiors i centres directius*

1. En els casos d'absència, vacant o malaltia de la persona titular de la Conselleria serà aplicable el que es disposa en l'article 12.1. i de la Llei 5/1983. Fins que es resolga la substitució, les competències de qui exercix la titularitat del departament, a excepció de les que li corresponen com a membre del Consell, seran exercides temporalment per la persona titular de la Secretaria Autonòmica.

2. En els casos d'absència, vacant o malaltia de la persona titular de la Secretaria Autonòmica o de la Subsecretaria de la Vicepresidència Segona i Conselleria per a la Recuperació Econòmica i Social de la Comunitat Valenciana, les seues competències seran exercides temporalment per les persones titulars de les direccions generals en l'orde de prelació previst en l'article 2 del present reglament.

3. En els casos d'absència, vacant o malaltia de les persones titulars de les direccions generals, les seues competències seran exercides temporalment per la persona titular de la Secretaria Autonòmica.

4. En cas que l'òrgan al qual, segons el que es disposa en els quatre apartats anteriors, li corresponga la substitució, es trobe vacant o es trobe absent o malalta la persona titular, la substitució es portarà a efecte en el mateix orde de prelació que s'establix en l'article 2. El que s'establix en els paràgrafs anteriors s'entén sense perjuí del que, si és el cas, dispose la persona titular del departament mitjançant resolució.

CAPÍTOL II

*Secretaria Autonòmica per a la Recuperació Econòmica i Social*

*Article 6. Competències de la Secretaria Autonòmica per a la Recuperació Econòmica i Social*

1. La Secretaria Autonòmica per a la Recuperació Econòmica i Social exercix les funcions que se li atribuïxen en l'article 68 de la Llei 5/1983, de 30 de desembre, del Consell, en matèria de recuperació econòmica i social de la Comunitat Valenciana, que actua de suport a la Vicepresidència Segona i Conselleria per a la Recuperació Econòmica i Social de la Comunitat Valenciana, i exercix les funcions de coordinació en les matèries que el president de la Generalitat encomane o delegue a la persona titular de la Vicepresidència Segona, de conformitat amb el que preveu l'article 15.1 de la Llei 5/1983, de 30 de desembre, del Consell, i en totes aquelles que li encarregue la persona titular de la Vicepresidència Segona i Conselleria per a la Recuperació Econòmica i Social de la Comunitat Valenciana en el seu àmbit competencial. Així mateix, exercix les funcions superiors de representació i interlocució de la Generalitat davant el Comissionat designat pel Govern d'Espanya per a la recuperació i reconstrucció de la Comunitat Valenciana.

2. De la Secretaria Autonòmica per a la Recuperació Econòmica i Social depenen els centres directius següents:

a) Direcció General del Pla de Recuperació i Reconstrucció

b) Direcció General de Coordinació, Control i Seguiment.

c) Direcció General de Planejament, Anàlisi i Anticipació davant Catàstrofes Naturals.

d) Direcció General de Relacions i Gestió amb l'Administració Central i Europea per a la Recuperació Econòmica i Social.

*Article 7.  Direcció General del Pla de Recuperació i Reconstrucció*

La Direcció General del Pla de Recuperació i Reconstrucció exercix les funcions establides en l'article 70 de la Llei 5/1983, de 30 de desembre, del Consell i les altres previstes en l'ordenament jurídic, en totes aquelles matèries i àmbits vinculats a l'estudi i anàlisi de necessitats sorgides després de la dana d'octubre i novembre de 2024, l'elaboració del Pla de Recuperació i Reconstrucció, i la direcció posterior per a la seua implementació, execució i desplegament, en coordinació amb la resta d'òrgans directius de la Generalitat i d'altres administracions públiques les competències de les quals estiguen vinculades a la recuperació econòmica i social de la Comunitat Valenciana.

*Article 8. Direcció General de Coordinació, Control i Seguiment*

La Direcció General de Coordinació, Control i Seguiment exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic en matèria de coordinació, seguiment, informació, anàlisi i avaluació de la recuperació i reconstrucció econòmica i social de la Comunitat Valenciana, en l'àmbit de les infraestructures, els transports, el medi ambient, la vivenda, l'ocupació, la indústria, el comerç i el turisme, i, en general, de tots els sectors que, d'un mode o un altre, han resultat greument afectats per la dana d'octubre i novembre de 2024, en coordinació amb la resta d'òrgans directius de la Generalitat i d'altres administracions públiques les competències de les quals estiguen vinculades a la recuperació econòmica i social de la Comunitat Valenciana.

*Article 9. Direcció General de Planejament, Anàlisi i Anticipació davant Catàstrofes Naturals*

La Direcció General de Planejament, Anàlisi i Anticipació davant Catàstrofes Naturals exercix les funcions establides en l'article 70 de la Llei 5/1983, de 30 de desembre, del Consell i les altres previstes en l'ordenament jurídic en matèria d'impuls, anàlisi, elaboració i seguiment del Pla director d'anàlisi, anticipació i reacció davant catàstrofes naturals, al contingut de les quals, d'acord amb les directrius de la Generalitat, s'adaptarà tot esforç de planificació en eixa matèria que pogueren realitzar qualssevol organismes i institucions dependents de la Generalitat.

*Article 10. Direcció General de Relacions i Gestió amb l'Administració Central i Europea per a la Recuperació Econòmica i Social*

La Direcció General de Relacions i Gestió amb l'Administració Central i Europea per a la Recuperació Econòmica i Social exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic en matèria de relacions i gestió amb l'Administració central i europea per a la recuperació. Així mateix, exercix les atribucions de representació i interlocució de la Generalitat davant el Comissionat designat pel Govern d'Espanya per a la recuperació i reconstrucció de la Comunitat Valenciana que li siguen encomanades per la Secretaria Autonòmica per a la Recuperació Econòmica i Social.

CAPÍTOL III

*Subsecretaria*

*Article 11. Competències de la Subsecretaria*

Davall la directa dependència de la persona titular del departament, la persona titular de la Subsecretaria exercirà les competències establides en l'article 69 de la Llei del Consell, així com la tramitació dels procediments de responsabilitat patrimonial, i l'exercici de la potestat disciplinària respecte del personal adscrit a la Vicepresidència Segona i Conselleria per a la Recuperació Econòmica i Social de la Comunitat Valenciana, excepte en el cas que la sanció proposada siga la de separació del servici.

DISPOSICIONS ADDICIONALS

*Única. Incidència pressupostària*

La implantació i desplegament d'este decret no té cap incidència en la dotació dels capítols de gasto assignats a la conselleria amb competències en matèria d'hisenda, economia i administració pública.

DISPOSICIONS FINALS

*Primera. Habilitació normativa*

Es faculta la persona titular de la Vicepresidència Segona i Conselleria per a la Recuperació Econòmica i Social de la Comunitat Valenciana per a dictar totes les disposicions que requerisca el desplegament i aplicació d'este decret, en compliment del que es disposa en l'article 65 de la Llei 5/1983, de 30 de desembre, del Consell.

*Segona. Entrada en vigor*

Este decret entrarà en vigor l'endemà de la seua publicació en el*Diari Oficial de la Generalitat Valenciana.*

  

València, 23 de desembre de 2024

CARLOS MAZÓN GUIXOT

El president de la Generalitat

FRANCISCO JOSÉ GAN PAMPOLS

El vicepresident segon i conseller per a la Recuperació Econòmica i Social de la Comunitat Valenciana


Còpia Permalink ELI